বিমান দুর্ঘটনায় ভারতীয় বংশোদ্ভূত ডাক্তারের মৃত্যু নিউইয়র্কে

ওয়েবডেস্ক: আমেরিকার (US) বিমান দুর্ঘটনায় (Plane Crash) মৃত্যু হল পঞ্জাবের শিখ পরিবারের সার্জেনের (Surgeon)। নিউ ইয়র্কে (New York) একটি বিমান দুর্ঘটনায় মার্কিন নাগরিক জয় সাইনি (Joy Saini) ও তাঁর পরিবারের পাঁচ সদস্যের মৃত্যু হয়েছে। ওই বিমানের পাইলট ছিলেন জয় সাইনির স্বামী মাইকেল গ্রফ। গন্তব্যে পৌঁছনোর ১৬ কিমি আগে ওই ঘটনা ঘটে। বিপদ বুঝে পাইলট এয়ার ট্রাফিক কন্ট্রোলের সঙ্গে যোগাযোগও করেছিলেন। কিন্তু শেষ রক্ষা হয়নি। সাইনি তাঁর বাবা মায়ের সঙ্গে শৈশবে আমেরিকায় গিয়েছিলেন। ওয়েস্টচেস্টার কাউন্টি এয়ারপোর্ট থেকে কলম্বিয়া কাউন্টি এয়ারপোর্ট যাচ্ছিলেন তাঁরা।

ওই বিমানে ছিলেন করিনা ও জ্যারেড গফ, জ্যারেডের বন্ধু অ্যালেক্সিয়া কয়ুতাস দুয়ার্তে। করিনার বয়ফ্রেন্ড জেমস সান্তরো। ওই পরিবারের সদস্যরা ক্যাটস্কিলস যাচ্ছিলেন। দ্য ন্যাশনাল ট্রান্সপোর্টেশন সেফটি বোর্ড ওই বিমান দুর্ঘটনার কথা জানিয়েছে। জয়ের কন্যা অনীকা ওই বিমানে না থাকায় তিনি বেঁচে যান। দুর্ঘটনার আগে মাইকেল গ্রফ কলম্বিয়া কাউন্টি এয়ারপোর্টের সঙ্গে যোগাযোগ করেছিলেন। করিনা গ্রফ বায়ো মেডিক্যাল ইঞ্জিনিয়ারিং পড়ুয়া। অ্যাথলিট।

জয় সাইনি পঞ্জাবের বাসিন্দা। মা কুলজিত ও বাবা গুরদেব সিংয়ের সঙ্গে তিনি আমেরিকা যান। পিটসবার্গ বিশ্ববিদ্যালয়ের স্কুল অফ মেডিসিন থেকে মেডিক্যাল ডিগ্রি পান। গাইনোকলজি বিভাগের ডাক্তার ছিলেন। বস্টন পেলভিক হেলথ অ্যান্ড ওয়েলনেস নামে একটি প্রতিষ্ঠান গড়েন।